Consumul record de petrol și cărbune a condus la cel mai mare volum de emisii ale gazelor cu efect de seră
Energia consumată din surse regenerabile în 2023 a fost insuficientă pentru a reduce consumul de energie din petrol și cărbune, care a atins noi recorduri, de 196,43 Exajouli (EJ), respectiv 164,03 EJ, după creșteri de 2,5% și 1,6% față de anul precedent (vezi graficul 1). Un EJ este echivalent cu aproximativ 170 de milioane de barili de petrol.